खबरों के मुताबिक गिनीज़ बुक आॅफ वर्ल्ड रिकॉर्ड्स में उपलब्धि दर्ज कराने के लिहाज से मंगलवार की ही शाम अयोध्या में सरयू तट पर एक साथ तीन लाख दीप जलाने का कार्यक्रम भी होना है. इस कार्यक्रम में ​दक्षिण कोरिया की प्रथम महिला किम जुंग-सुक भी शिरकत कर रही हैं. इस मौके पर मंगलवार को ही योगी आदित्यनाथ के साथ उन्होंने अयोध्या में रानी ह्यो मेमोरियल का उद्घाटन भी किया. ऐसी मान्यता है कि करीब दो हजार साल पहले कोरिया के राजा किम-सुरो के साथ वैवाहिक बंधन में बंधने के बाद अयोध्या की राजकुमारी सुरीरत्ना वहां की महारानी बनी थीं.